stanford-oval/wikipedia huggingface dataset:
ยุทธการที่แม่น้ำซาบ

บทความหลัก: การปฏิวัติราชวงศ์อับบาซียะฮ์
ยุทธการที่แม่น้ำซาบ (อาหรับ: معركة الزاب) เกิดขึ้นเมื่อวันที่ 25 มกราคม ค.ศ. 750 ที่ริมฝั่งแม่น้ำซาบใหญ่ (Great Zab) ในประเทศอิรักปัจจุบัน เป็นการสู้รบระหว่างฝ่ายราชวงศ์อุมัยยะฮ์กับฝ่ายราชวงศ์อับบาซียะฮ์ ยุทธการครั้งนี้ทำให้ราชวงศ์อุมัยยะฮ์หมดอำนาจในตะวันออกกลางและราชวงศ์อับบาซียะฮ์ขึ้นมามีอำนาจแทนจนถึงคริสต์ศตวรรษที่ 13
ใน ค.ศ. 747 เกิดการลุกฮือต่อต้านราชวงศ์อุมัยยะฮ์ซึ่งปกครองตะวันออกกลางในช่วง ค.ศ. 661–750 นำโดยราชวงศ์อับบาซียะฮ์ สาเหตุหลัก ๆ มาจากผู้ปกครองที่ใช้อำนาจในทางมิชอบและความเชื่อทางศาสนาที่ว่าราชวงศ์อับบาซียะฮ์นั้นสืบทอดมาจากศาสดามุฮัมมัดและควรมีสิทธิในการปกครองชาวมุสลิม
ต่อมาใน ค.ศ. 750 กองทัพของเคาะลีฟะฮ์มัรวันที่ 2 (Marwan II) ได้นำทัพเข้าสู้รบกับฝ่ายราชวงศ์อับบาซียะฮ์ที่ร่วมกับมุสลิมชีอะฮ์และชาวเปอร์เซียที่ริมฝั่งแม่น้ำซาบใหญ่ ฝ่ายอับบาซียะฮ์ได้ใช้ยุทธวิธีของซีเรียคือก่อแนวไม้แหลมขึ้น (คล้ายกับยุทธวิธีของพลธนูอังกฤษในยุทธการที่อาแซ็งกูร์และเครซี) ทหารม้าอุมัยยะฮ์จึงบุกเข้าแนวไม้แหลมเพื่อหวังทำลายแนวไม้ ซึ่งเป็นการตัดสินใจที่ผิดพลาดและทำให้เสียทหารม้าไปมากมาย ทัพอุมัยยะฮ์แตกพ่าย ส่วนใหญ่ถูกทหารอับบาซียะฮ์ไล่ฆ่า บางส่วนจมในแม่น้ำซาบ
หลังยุทธการครั้งนี้ มัรวันที่ 2 ได้หลบหนีไปที่เมืองอะบูซีร์ (Abusir) ริมแม่น้ำไนล์ของอียิปต์ แต่ถูกจับตัวได้และถูกสังหาร อัส-ซัฟฟะห์ (As-Saffah) ได้ขึ้นเป็นเคาะลีฟะฮ์องค์ใหม่และสถาปนาราชวงศ์อับบาซียะฮ์ขึ้นปกครองแทน
อ่านเพิ่ม

Afsaruddin, Asma (8 March 2018). "Islamic History: Umayyad Dynasty". Encyclopædia Britannica (ภาษาอังกฤษแบบอเมริกัน). J.E. Luebering, Exec. Dir., Core Editorial Group (online ed.). Chicago, IL: Encyclopædia Britannica. สืบค้นเมื่อ 17 December 2019. See also the topic, Battle of the Great Zab River.
"Islamic History: Abbasid Caliphate". Encyclopædia Britannica (ภาษาอังกฤษแบบอเมริกัน). J.E. Luebering, Exec. Dir., Core Editorial Group (online ed.). Chicago, IL: Encyclopædia Britannica. 2019. สืบค้นเมื่อ 17 December 2019.{{cite encyclopedia}}:  CS1 maint: others (ลิงก์) See also the topic, Battle of the Great Zab River.
Kennedy, Hugh N. (n.d.). The Court of the Caliphs – When Baghdad Ruled the Muslim World. Unknown location: Unknown publisher.แม่แบบ:ISBN?
35°59′28″N 43°20′37″E﻿ / ﻿35.99111°N 43.34361°E﻿ / 35.99111; 43.34361
รัฐฟุญัยเราะฮ์

| ฟุญัยเราะฮ์ الفجيرة |
| --- | --- |
รัฐ
   ธง ตราอาร์ม
ที่ตั้งของรัฐฟุญัยเราะฮ์ในสหรัฐอาหรับเอมิเรตส์
พิกัด: 25°16′N 56°20′E﻿ / ﻿25.267°N 56.333°E﻿ / 25.267; 56.333
ประเทศ:  สหรัฐอาหรับเอมิเรตส์
รัฐ: ฟุญัยเราะฮ์
การปกครอง
 • เจ้าผู้ครองรัฐ: ฮะมัด บิน มุฮัมมัด อัชชัรกี
 • เจ้าชาย: มุฮัมมัด บิน ฮะมัด บิน มุฮัมมัด อัชชัรกี
ประชากร (2006)
 • ความหนาแน่น: 1,150 คน/ตร.กม. (3,000 คน/ตร.ไมล์)
 • รวมปริมณฑล: 130,000 คน
เขตเวลา: UTC+4 (เวลามาตรฐานสหรัฐอาหรับเอมิเรตสฺ)
เว็บไซต์: รัฐฟุญัยเราะฮ์
ฟุญัยเราะฮ์ (อังกฤษ: Fujairah) หรือ อัลฟุญัยเราะฮ์ (อาหรับ: الفجيرة, Al Fuǧaira) เป็นหนึ่งในรัฐ (emirate) ทั้งเจ็ดของสหรัฐอาหรับเอมิเรตส์ เป็นรัฐเดียวของประเทศที่มีชายฝั่งติดกับอ่าวโอมานและไม่ติดกับอ่าวเปอร์เซีย ฟุญัยเราะฮ์ปกครองด้วยระบอบราชาธิปไตย โดยมีเจ้าผู้ครองรัฐองค์ปัจจุบันคือเชคฮะมัด บิน  มุฮัมมัด อัชชัรกี
ยุทธการที่กัรบะลาอ์

ยุทธการที่กัรบะลาอ์ (อาหรับ: مَعْرَكَة كَرْبَلَاء, อักษรโรมัน: maʿraka Karbalāʾ) เป็นการสู้รบระหว่างกองทัพของยะซีดที่ 1 เคาะลีฟะฮ์อุมัยยะฮ์องค์ที่ 2 กับกองทัพขนาดเล็กที่นำโดยฮุซัยน์ อิบน์ อะลี หลานชายของศาสดามุฮัมมัด ยุทธการนี้เกิดขึ้นเมื่อวันที่ 10 ตุลาคม ค.ศ. 680 (10 มุฮัรร็อม ฮ.ศ. 61) สนามรบตั้งอยู่ที่เมืองกัรบะลาอ์ ซาวัด (ตอนใต้ของอิรักในปัจจุบัน)
มุอาวิยะฮ์ที่ 1 เคาะลีฟะฮ์อุมัยยะฮ์องค์แรก (ครองราชย์ ค.ศ. 661–680) เสนอยะซีด โอรสของตนเป็นผู้สืบทอดก่อนพระองค์จะสวรรคต การแต่งตั้งยะซีดได้รับการโต้แย้งจากบรรดาบุตรของเศาะฮาบะฮ์ (สหายของศาสดา) รวมถึงฮุซัยน์ บุตรของอะลี อิบน์ อะบี ฏอลิบ เคาะลีฟะฮ์รอชิดูนองค์ที่ 4 และอับดุลละฮ์ อิบน์ อัลสุบัยร บุตรของสุบัยร อิบน์ อัล-เอาวาม เมื่อมุอาวิยะฮ์สวรรคตในปี ค.ศ. 680 ยะซีดเรียกร้องความสวามิภักดิ์จากฮุซัยน์และผู้เห็นต่างคนอื่น ๆ แต่ฮุซัยน์ปฏิเสธและลี้ภัยจากนครอัลมะดีนะฮ์ไปยังนครมักกะฮ์ อีกด้านหนึ่งชาวเมืองกูฟะฮ์อันเป็นศูนย์กลางของฝ่ายอะลีและเกลียดชังอุมัยยะฮ์ ส่งคำเชิญให้ฮุซัยน์มาที่เมืองนี้เพื่อก่อการกบฏล้มล้างยะซีด ระหว่างที่ฮุซัยน์เดินทางไปที่กูฟะฮ์พร้อมผู้ติดตามราว 70 คน พวกเขาถูกขัดขวางโดยกองทัพอุมัยยะฮ์จำนวน 1,000 คน ฮุซัยน์จึงเดินทางขึ้นเหนือไปตั้งค่าย ณ ที่ราบกัรบะลาอ์ในวันที่ 2 ตุลาคม หลังจากนั้นกองทัพอุมัยยะฮ์มาสมทบอีก 4,000 คน การเจรจาระหว่างฮุซัยน์กับอุบัยด์ อัลลอฮ์ อิบน์ ซิยาด ข้าหลวงอุมัยยะฮ์ไม่เป็นผลเมื่อซิยาดไม่อนุญาตให้ฮุซัยน์เข้าเมืองกูฟะฮ์หรือกลับไปยังมะดีนะฮ์ ขณะที่ฮุซัยน์ปฏิเสธที่จะยอมรับอำนาจของยะซีด การสู้รบจึงเกิดขึ้นในวันที่ 10 ตุลาคม ฮุซัยน์และผู้ติดตามเกือบทั้งหมดถูกสังหาร ส่วนสมาชิกในครอบครัวของเขาถูกจับเป็นเชลย ยุทธการนี้ยังเป็นจุดเริ่มต้นของฟิตนะฮ์ครั้งที่สอง ซึ่งเป็นสงครามกลางเมืองหลายฝ่ายเพื่อล้มล้างยะซีด
ยุทธการที่กัรบะลาอ์กระตุ้นพัฒนาการของฝ่ายอะลี (ชีอะตุอะลี) ให้กลายเป็นนิกายที่มีพิธีกรรมและความทรงจำร่วมเป็นของตนเอง เหตุการณ์นี้เป็นเหตุการณ์สำคัญในประวัติศาสตร์ ประเพณีและเทววิทยาของชีอะฮ์ และมักถูกกล่าวถึงบ่อยครั้งในวรรณกรรมชีอะฮ์ ชีอะฮ์มองว่าความทุกข์ทรมานและความตายของฮุซัยน์เป็นการเสียสละเพื่อความถูกต้องและความยุติธรรม มุสลิมชีอะฮ์ระลึกถึงยุทธการนี้ทุกปีเป็นเวลา 10 วันในเดือนมุฮัรร็อม โดยวันที่สำคัญที่สุดคือวันที่ 10 ของเดือนหรือวันอาชูรออ์ ซึ่งมุสลิมชีอะฮ์จะจัดงานเพื่อไว้ทุกข์ สวดเพลงไว้อาลัยหรือเพลงโศก จำลองเหตุการณ์ เลี้ยงอาหารแก่ผู้ร่วมงานและทำร้ายตนเอง ขณะที่มุสลิมซุนนีถือเหตุการณ์นี้เป็นโศกนาฏกรรมเช่นกัน ทั้งมุสลิมชีอะฮ์และซุนนีต่างถือว่าฮุซัยน์และผู้ติดตามเป็นผู้พลีชีพเพื่อศาสนา
แหล่งข้อมูลอื่น

"ยุทธการที่กัรบะลาอ์". สารานุกรมบริแทนนิกา.
มุฮัมมัด อิบน์ อับดุลวะฮ์ฮาบ

| มุฮัมมัด อิบน์ อับดุลวะฮ์ฮาบ |
| --- | --- |
محمد بن عبد الوهاب
อักษรวิจิตรอิสลามของมุฮัมมัด อิบน์ อับดุลวะฮ์ฮาบ
ส่วนบุคคล
เกิด: ค.ศ. 1703 (ฮ.ศ. 1115) อุยัยนะฮ์, แคว้นนัจด์
มรณภาพ: 22 มิถุนายน ค.ศ. 1792 (ฮ.ศ. 1206, 88-89 ปี) ดิรอียะฮ์, รัฐซาอุดีแรก
ศาสนา: อิสลาม
บุตร:  รายการ อะลี (คนแรก) ฮะซัน ฮุซัยน์ อิบรอฮีม อับดุลลอฮ์ อะลี (คนที่สอง) ฟาฏิมะฮ์ อับดุลอะซีซ 
นิกาย: ซุนนี
สำนักคิด: ฮันบะลี
ลัทธิ: อะษะรียะฮ์
ความสนใจหลัก: อะกีดะฮ์ (เทววิทยาอิสลาม)
แนวคิดโดดเด่น: วะฮ์ฮาบีย์ พิวริตันของซะละฟี ต่อต้านลัทธิศูฟี
ผลงานโดดเด่น: กิตาบุตเตาฮีด (อาหรับ: كتاب التوحيد; "หนังสือการให้เอกภาพต่ออัลลอฮ์")   อุศูลุษษะลาษะฮ์ (รากฐานสามประการ)   เกาวาอิด อัลอัรบะอ์ (กฏสี่ประการ)   นะวากิฎุลอสลาม (สิ่งที่ทำให้เสียอิสลาม)   กัชฟุชชุบฮาต (ไขข้อคลุเครือ)
ตำแหน่งชั้นสูง
 ได้รับอิทธิจาก อะฮ์มัด อิบน์ ฮันบัล อิบน์ ตัยมียะฮ์ อิบน์ อัลก็อยยิม อัลเญาซียะฮ์  
 มีอิทธิพลต่อ มุฮัมมัด อิบน์ ซะอูด, ราชวงศ์ซะอูด อับดุลอะซีซ อิบน์ บาซ, มุฮัมมัด อิบน์ อัลอุษัยมีน, มุฮัมมัด นาศิรุดดีน อัลอัลบานี,[ต้องการอ้างอิง] อับดุรเราะห์มาน อัสซุดัยส์, ซะอูด อัชชุร็อยม์,   อับดุรเราะห์มาน อัลมุอัลลิมี   เราะบีอ์ อัลมัดเคาะลี   มุฮัมมัด เราะชีด ริฎอ 
แม่แบบ:Infobox Arabic name
มุฮัมมัด อิบน์ อับดุลวะฮ์ฮาบ (อาหรับ: محمد بن عبد الوهاب; ค.ศ. 1703 – 22 มิถุนายน ค.ศ. 1792) เป็นผู้นำทางศาสนา นักวิชาการอิสลาม และนักเทววิทยา จากแคว้นนัจด์ทางตอนกลางของอาระเบีย ถูกอ้างเป็นผู้ก่อตั้งหลักคำสอนและกลุ่มเคลื่อนไหวที่รู้จักกันในชื่อว่า วะฮาบีย์ ท่านเกิดในครอบครัวกอฎี อิบน์ อับดุลวะฮ์ฮาบได้ศึกษาในเรื่องฟิกฮ์ของมัซฮับฮัมบะลี ซึ่งเป็นสำนักที่แพร่หลายในบริเวณที่เขาอาศัยอยู่ ถึงแม้ว่าท่านรู้เกี่ยวกับธรรมเนียมพื้นฐานของซุนนี อิบน์ อับดุลวะฮ์ฮาบต่อต้านธรรมเนียมหลายอย่างของกลุ่มบิดอะฮ์ (อุตริกรรมทางศาสนา) เช่น การเยี่ยมและเคารพต่อสุสานคนดี ซึ่งท่านรู้สึกว่าเป็นนวัตกรรมทางศาสนาของพวกนอกรีตหรือแม้แต่การบูชารูปปั้น ถึงแม้ว่าคำสอนของท่านถูกปฏิเสธและต่อต้านโดยนักวิชาการสำคัญของซุนนีบางท่านในเวลานั้นก็ตาม ซึ่งรวมไปถึงพ่อของเขาและพี่ชายของท่าน อิบน์ อับดุลวะฮ์ฮาบ ได้บันทึกข้อตกลงทางการเมืองและศาสนากับมุฮัมมัด อิบน์ ซะอูดเพื่อช่วยพระองค์ก่อตั้งเอมิเรตแห่งดิรอียะฮ์ รัฐซาอุดีแรก และเริ่มก่อตั้งพันธมิตรทางราชวงศ์และแบ่งปันอำนาจระหว่างครอบครัวของพระองค์ที่ดำเนินการปกครองต่อในราชอาณาจักรซาอุดีอาระเบีย อาลุชชัยค์ ผู้นำครอบครัวทางศาสนาของซาอุดีอาระเบีย เป็นลูกหลานของอิบน์ อับดุลวะฮ์ฮาบ และเป็นผู้นำ อุละมาอ์ ในรัฐซาอุดี ที่ครอบคลุมสถาบันทางศาสนาของรัฐด้วย
แหล่งข้อมูลอื่น

Wheeler Thatcher, Griffithes (1911). "Wahhābis" . สารานุกรมบริตานิกา ค.ศ. 1911. Vol. 28 (11 ed.). p. 245.
Biodata at MuslimScholars.info
Wikisource
ยะห์ยา อิบน์ มะอีน

| ยะห์ยา อิบน์ มะอีน |
| --- | --- |
يحيى بن معين

คำนำหน้าชื่อ: มะลิก อัลฮุฟฟาซ (ราชาแห่งบรรดาผู้ท่องจำหะดีษ) ชัยคุลมุฮัดดิษูน (ชัยค์แห่งบรรดานักหะดีษ)
ส่วนบุคคล
เกิด: 774 แบกแดด, รัฐเคาะลีฟะฮ์อับบาซียะฮ์
มรณภาพ: 847 (อายุ 72–73) แบกแดด, รัฐเคาะลีฟะฮ์อับบาซียะฮ์
ศาสนา: ศาสนาอิสลาม
ยุค: ยุคทองของอิสลาม
ภูมิภาค: รัฐเคาะลีฟะฮ์อับบาซียะฮ์
สำนักคิด: อิจญ์ติฮาด (ได้รับอิทธิพลจากฮะนะฟี)
ลัทธิ: อะษะรี
ความสนใจหลัก: หะดีษ ฟิกฮ์
ตำแหน่งชั้นสูง
 ได้รับอิทธิจาก อะบูฮะนีฟะฮ์, อับดุลลอฮ์ อิบน์ อัลมุบาร็อก 
 มีอิทธิพลต่อ อะฮ์หมัด อิบน์ ฮัมบัล, มุฮัมมัด อัลบุคอรี, ดาวูด อัซซอฮิรี, อิบรอฮีม อิบน์ ยะอ์กูบ อัลญูซะญานี 
ยะห์ยา อิบน์ มะอีน (อาหรับ: يحيى بن معين) (ค.ศ. 774-847) เป็นนักวิชาการอิสลามแห่งยุคสะลัฟผู้ยิ่งใหญ่ในด้านหะดีษ
ชีวประวัติ > ชีวิต

เขาเกิดในปี 158 (ฮ.ศ.) ในรัชสมัยของเคาะลีฟะฮ์อะบูญะอ์ฟัร อัลมันศูร เขามีพื้นเพเดิมมาจากชาวนาบาเทียนแห่งอิรัก และเติบโตในแบกแดด เขาเป็นผู้ที่มีความอวุโสที่สุดในหมู่นักหะดีษที่ยิ่งใหญ่ ซึ่งได้แก่ อะลี อิบน์ อัลมะดีนี, อะฮ์หมัด อิบน์ ฮัมบัล, อิสฮาก อิบน์ เราะฮ์วัยฮ์, อะบูบักร อิบน์ อะบีชัยบะฮ์ และ อะบูค็อยษะมะฮ์ เขาเป็นเพื่อนสนิทของอะฮ์หมัด อิบน์ ฮัมบัล และมักถูกอ้างอิงในเรื่องเกี่ยวกับศาสตร์แห่งสายรายงานหะดีษ นอกเหนือจากอิบน์ ฮัมบัล, อะลี อิบน์ อัลมะดีนี และ อิบน์ อะบีชัยบะฮ์ แล้วอิบน์ มะอีน ยังได้รับการพิจารณาจากผู้เชี่ยวชาญด้านหะดีษหลายคนให้เป็นหนึ่งในสี่นักเขียนที่สำคัญที่สุดในสาขานี้
ชีวประวัติ > อาชีพทางวิชาการ

ยะห์ยาแสวงหาความรู้โดยการเดินทางไปในที่ต่างๆ ซึ่งเขาทำอย่างจริงจังจนหลังจากการจากไปของบิดาของเขา เขาใช้เงินทั้งหมด 1,050,000 ดิรฮัม ซึ่งเป็นมรดกของเขาในการแสวงหาหะดีษ จนกระทั่งหมดเนื้อหมดตัว ไม่พอที่จะซื้อรองเท้าสักคู่ การเดินทางแสวงหาความรู้เรื่องหะดีษและนิติศาสตร์อิสลามทำให้เขาต้องเดินทางไปยังเมืองบัศเราะฮ์, แบกแดด, ฮัรรอน, ดามัสกัส,  อัรรุศอฟะฮ์, อัรร็อย, ศ็อนอาอ์, กูฟะฮ์, อียิปต์ และ มักกะฮ์  แม้ว่าเขาจะเริ่มเขียนหนังสืออย่างเป็นทางการในฐานะนักเขียนตั้งแต่อายุยี่สิบปีก็ตาม หนังสือที่มีอยู่จนถึงในยุคปัจจุบัน ได้แก่ มะอ์ริฟะตุลรริญาล ยะห์ยา อิบน์ มะอีน วะกิตาบุฮุตตารีค และบทความเล็กๆ ชื่อ 'มินกะลาม อะบีซะกะรียา ยะห์ยา อิบน์ มะอีน ฟิรริญาล'
อาจารย์ของเขาคือ อับดุลลอฮ์ อิบน์ อัลมุบาร็อก, อิสมาอีล อิบน์ อิยาช, อะบาด อิบน์ อะบาด, ซุฟยาน อิบน์ อุยัยนะฮ์, ญุนดุร, อะบูมุอาวียะฮ์, ฮาติม อิบน์ อิสมาอีล, ฮัฟศ์ อิบน์ ฆิยาษ, ญะรีร อิบน์ อับดุลฮะมีด, อับดุรร็อซซาก อัศศ็อนอานี, วะกีอ์ และอื่นๆ อีกมากมายจากอิรัก ฮิญาซ, ญะซีเราะฮ์, ชาม และ อียิปต์
ลูกศิษย์ที่มีชื่อเสียงของเขา ได้แก่ อะฮ์หมัด อิบน์ ฮัมบัล, มุฮัมมัด อิบน์ ซะอ์ด, อะบูค็อยษะมะฮ์, อัลบุคอรี, มุสลิม, อะบูดาวูด, อับบาส อัดเดารี, อะบูฮาติม และอีกมากมาย
เขาเลื่องลือว่าเปิดโปงรายงานหลายอย่างว่าเป็นเท็จ และได้รับการยกย่องว่าเป็นหนึ่งในผู้เชี่ยวชาญในยุคแรกๆ ที่สำคัญที่สุดเกี่ยวกับอิลมุรริญาล (ศาสตร์แห่งรายงานหะดีษ)
มุนาฟิก

ในศาสนาอิสลาม มุนาฟิกูน ('พวกหน้าไหว้หลังหลอก', อาหรับ: منافقون, เอกพจน์ منافق มุนาฟิก) หรือ มุสลิมจอมปลอม เป็นกลุ่มคนในอัลกุรอานที่ถูกกล่าวว่าเป็นมุสลิมแค่ภายนอก แต่ในใจปฏิเสธและวางแผนทำลายสังคมมุสลิม มุนาฟิกเป็นบุคคลที่สาธารณะและสังคมมองว่าเขาเป็นมุสลิม แต่ปฏิเสธอิสลาม หรือเผยแพร่ความเกลียดชังต่ออิสลามทั้งในใจและศัตรูของอิสลาม. การเสแสร้งถูกเรียกว่า นิฟาก (نفاق)
ประเภทของการเสแสร้ง

เสแสร้งต่อพระเจ้าตามหลักศรัทธาที่แท้จริง ตามรายงานในอัลกุรอานซูเราะฮ์ที่ 2:8 และ 2:14
เสแสร้งต่อหลักคำสอนของหลักศรัทธา: ตัวอย่างเช่น บางคนอาจศรัทธาต่อพระเจ้า, วันพิพากษา, การสอบสวน, ตาชั่งความดีความชั่ว และนรก (ด้วยความคลุมเครือและสงสัย) แต่ (ในความจริงแล้ว) ไม่กลัวเลยหรือหยุดทำบาปเพราะมัน แต่ยังคงอ้างว่า "ฉันกลัวพระเจ้า"
เสแสร้งต่อผู้อื่น: บางคนที่เป็นพวกสองหน้าและลิ้นสองแฉก. เขาสรรเสริญใครสักคนต่อหน้า แต่ลับหลังเขาประณามและสร้างความเจ็บปวดแก่พวกเขา"
มุนาฟิกในอัลกุรอาน

ในอัลกุรอาน หลายอายะฮ์ได้กล่าวถึง มุนาฟิกูน ไว้ว่า พวกมันอันตรายต่อมุสลิมยิ่งกว่าผู้ปฏิเสธศรัทธาที่ชั่วร้ายที่สุด
พฤติกรรมของพวกมุนาฟิกตามรายงานฮะดีษ

ฮะดีษในอิสลามคือบันทึกคำพูด, การกระทำ และการยอมรับของศาสดามุฮัมมัด ฮะดีษถูกกล่าวว่าเป็น "กระดูกสันหลัง" ของอารยธรรมอิสลาม ศาสดามุฮัมมัดได้กล่าวถึงพฤติกรรมบางประการของพวกหน้าไหว้หลังหลอกทั้งการกระทำและอีมาน/หลักศรัทธาไว้ว่า
อับดุลลอฮ์ อิบน์ อัมร์ อิบน์ อัลอาส รายงานว่าศาสนทูตของอัลลอฮ์ได้กล่าวว่า: สี่พฤติกรรมนี้ใครที่ทำอยู่ จะเป็นส่วนหนึ่งของพวกหน้าไหว้หลังหลอก (มุนาฟิก) และใครก็ตามที่มีหนึ่งในพฤติกรรมเหล่านั้น จะยังคงเป็นส่วนหนึ่งของพวกหน้าไหว้หลังหลอก จนกว่าเขาจะละทิ้งมัน:
เมื่อเขาพูด เขาก็จะโกหก
เมื่อเขาสัญญา เขาก็จะละเมิดสัญญา
เมื่อเขาทำข้อตกลง เขาจะหักหลัง และ
เมื่อเขาถกเถียง เขาจะเบี่ยงเบนออกจากความจริง
รายงานจากอบูฮุร็อยเราะฮ์: ท่านศาสดาได้กล่าวว่า "สัญลักษณ์ของพวกมุนาฟิกมีสามข้อ:
เมื่อใดที่เขาพูด เขาก็จะโกหก.
เมื่อใดที่เขาสัญญา เขาจะละเมิดสัญญา
ถ้าคุณเชื่อเขา เขาจะถูกยืนยันว่าไม่สุจริต. (ถ้าคุณฝากบางอย่างแก่เขา เขาจะไม่ให้คุณกลับ)" ในบางรายงานได้เพิ่มเติมว่า: "ถึงแม้ว่าเขาจะถือศีลอด ละหมาด และกล่าวว่าตนเองเป็นมุสลิมก็ตาม"
รายงานจากอับดุลเลาะฮ์ อิบน์ อุมัร: ศาสนทูตของอัลลอฮ์ได้กล่าวว่า "ผู้ศรัทธากินแค่ลำไส้เดียว (พอใจกับอาหารเพียงเล็กน้อย) และกาฟิร (ผู้ปฏิเสธศรัทธา) หรือมุนาฟิกกินถึงเจ็ดลำไส้ (กินมากเกินไป).
อบูอุมามะฮ์ อัลบาฮิลีรายงานว่า ศาสนทูตของอัลลอฮ์ได้กล่าวว่า: "อัลฮะยาอ์ (ความพอประมาณ) และอัลอีย์ (พูดสั้น, ย่อ และไม่พูดมาก) เป็นสองกิ่งแห่งความศรัทธา และอัลบะซา (หยาบคาย) และอัลบะยาน (พูดมาก) เป็นสองกิ่งแห่งความเสแสร้ง"
มันถูกรายงานว่า ซิรร์กล่าวว่า: อะลีได้กล่าวว่า: "ท่านศาสดาผู้ไม่รู้หนังสือ (มุฮัมมัด) ได้ให้ข้อตกลงว่า ไม่มีใครรักฉันเว้นแต่จะเป็นผู้ศรัทธา และไม่มีใครเกลียดฉันเว้นแต่จะเป็นมุนาฟิก"
รายงานจากอะนัส บิน มาลิก: ท่านศาสดาได้กล่าวว่า "ความรักของชาวอันซอรเป็นสัญญาณแห่งความศรัทธา และความเกลียดชังของชาวอันซอรเป็นสัญญาณแห่งความเสแสร้ง"
รายงานจากอิบน์อุมัรว่า :ศาสนทูตของอัลลอฮ์ได้กล่าวว่า: "อุปมาของพวกมุนาฟิกนั้น คือแกะที่ลังเลอยู่ระหว่างฝูงแกะสองฝูง บางครั้งมันตามฝูงหนึ่ง และบางครั้งมันก็ตามอีกฝูงหนึ่ง โดยมันไม่รู้ว่าจะตามฝูงไหนกันแน่"
อบูฮุร็อยเราะฮ์รายงานว่า ศาสนทูตของอัลลอฮ์ได้กล่าวว่า: อุปมาของผู้ศรัทธาคือรวงข้าว (ที่ยืนต้น) ซึ่งโน้มลงตามลมที่พัดจากฝั่งหนึ่งไปอีกฝั่งหนึ่ง... ส่วนอุปมาของมุนาฟิกคือต้นไซเปรสที่ไม่ยอมขยับจนกระทั่งมันล้มแบบถอนรากถอนโคน
มีรายงานว่าท่านศาสดาได้กล่าวว่า: "หญิงใดก็ตามที่แสวงหาการหย่าร้างและคุลอ์ เธอก็จะเหมือนกับมุนาฟิกหญิง"
ดูเพิ่ม

กาฟิร
ลัทธิชาบัก (Shabakism)
ตะกียา
รัฐอัจญ์มาน

| อัจญ์มาน إمارة عجمانّ |
| --- | --- |
รัฐ
รัฐอัจญ์มาน
มุมมองทางอากาศของเมืองอัจญ์มาน
   ธง ตราอาร์ม
ที่ตั้งของรัฐอัจญ์มานในสหรัฐอาหรับเอมิเรตส์
พิกัด: 25°25′N 55°30′E﻿ / ﻿25.417°N 55.500°E﻿ / 25.417; 55.500
ประเทศ: สหรัฐอาหรับเอมิเรตส์
เขตการปกครอง:  เมืองและหมู่บ้าน อัจญ์มาน Masfut Al Manama Al Hamidiyah 
การปกครอง
 • ประเภท: ราชาธิปไตย[ต้องการอ้างอิง]
 • เจ้าผู้ครองรัฐ: ฮุมัยด์ บิน รอชิด อันนุอัยมี
ประชากร (2008)
 • ทั้งหมด: 361,160 คน
เขตเวลา: UTC+4 (UAE Standard Time)
อัจญ์มาน (อังกฤษ: Ajman; อาหรับ: عجمان, ʿAǧmān) เป็นหนึ่งในรัฐ (emirate) ทั้งเจ็ดของสหรัฐอาหรับเอมิเรตส์ มีพื้นที่ 259 ตารางกิโลเมตร มีประชากรประมาณ 361,160 คน เป็นรัฐที่เล็กที่สุดในบรรดารัฐทั้งเจ็ด ปกครองโดยระบอบราชาธิปไตย โดยมีเจ้าผู้ครองนครองค์ปัจจุบันคือ เชคฮุมัยด์ บิน รอชิด อันนุอัยมี
ยีเฮ่อหว่าหนี

สำหรับองค์การอัลธิอิสลามในตะวันออกกลางที่ก่อตั้งโดยฮะซัน อัลบันนา ดูที่ อิควานมุสลิมีน
ยีเฮ่อหว่าหนี (จีน: 伊赫瓦尼; พินอิน: Yīhèwǎní) หรือ อัลอิควาน (อาหรับ: الإخوان โดยมีอีกชื่อว่า อัลอิควานัลมุสลิมูน ซึ่งหมายถึง ภราดรภาพมุสลิม อย่าสับสนกับกลุ่มที่มีชื่อเดียวกันในตะวันออกกลาง) เป็นนิกายอิสลามที่นับถือมัซฮับฮะนะฟี บางครั้งกล่าวถึงตนเองเป็น "นิกายใหม่" " หรือ "นิกายล่าสุด" อิควาน (ยีเฮ่อหว่าหนี) ร่วมกับเกาะดีม (เก๋อตี๋มู่) และซีเต้าถัง เป็นสามนิกายหลักในประเทศจีน นิกายยีเฮ่อหว่าหนีมักถูกกล่าวกันว่าเป็นลัทธิที่มีการสอนใหม่ (ซินเจียว) ใน ค.ศ. 1937 นิกายนี้ถูกแบ่งออกเป็นสองกลุ่ม
อ่านเพิ่ม > อังกฤษ

Shoujiang Mi, Jia You: Islam in China, Chinese Intercontinental Press, 2004; ISBN 7-5085-0533-6 (web เก็บถาวร 2010-06-14 ที่ เวย์แบ็กแมชชีน)
Hu Fan: Islam in Shaanxi: Past and Present เก็บถาวร 2012-02-25 ที่ เวย์แบ็กแมชชีน. Diss. Bonn 2008
Mikko Suutarinen: The Dongxiang People of Gansu - Ethnic, Religious and Local Identities (Religious Identity) เก็บถาวร 2011-07-14 ที่ เวย์แบ็กแมชชีน (PDF-Datei; 320 kB)
Michael Dillon: China's Muslim Hui Community 1999
Dru C. Gladney: Muslim Chinese: ethnic nationalism in the People's Republic (Wahhabi Muslim Brotherhood, S.55 f.)
ALLÈS, ÉLISABETH; CHÉRIF-CHEBBI, LEÏLA; HALFON, CONSTANCE-HÉLÈNE (2003). Translated from the French by Anne Evans. "Chinese Islam: Unity and Fragmentation" (PDF). Archives de Sciences Sociales des Religions. Keston Institute. 31 (1): 7–35. doi:10.1080/0963749032000045837. ISSN 0963-7494. S2CID 144070358. สืบค้นเมื่อ 9 June 2014.
อ่านเพิ่ม > จีน

Ma Kexun 马克勋: "Zhongguo Yisilanjiao Yihewanyi pai di changdaozhe - Ma Wanfu (Guoyuan)" 中国伊斯兰教伊赫瓦尼派的倡导者——马万福（果园） [The founder of China's Islamic Ikhwan movement: Ma Wanfu (Guoyuan)]. In: Yisilanjiao zai Zhongguo [Islam in China], ed. Gansu Provincial Ethnology Department. Yinchuan: Ningxia Renmin chubanshe 1982 (Chinese)
Ma Zhanbiao: "Yihewani jiaopei yu Ma Wanfu" (Yihewani and Ma Wanfu), In: Xibei Huizu yu Yisilanjiao. Yinchuan: Ningxia Renmin chubanshe 1994 (Chinese)
รอชิด บิน มุฮัมมัด อาล มักตูม

| รอชิด บิน มุฮัมมัด อาล มักตูม |
| --- | --- |
สมาชิกราชวงศ์อัลฟาลาซี ชีค
ประสูติ: 12 พฤศจิกายน ค.ศ. 1981(1981-11-12) ดูไบ สหรัฐอาหรับเอมิเรตส์
สิ้นพระชนม์: 18 กันยายน ค.ศ. 2015(2015-09-18) (33 ปี) ดูไบ สหรัฐอาหรับเอมิเรตส์
ฝังพระศพ: สุสานอุมม์ฮูเรยรุของบุรดูไบ
พระราชบุตร: มุฮัมมัด บิน รอชิด บิน มุฮัมมัด อัลมักตูม
พระราชบิดา: มุฮัมมัด บิน รอชิด อาล มักตูม
พระราชมารดา: ฮินด์ บินต์ มักตูม อาล อัลมักตูม
ชัยค์ รอชิด บิน มุฮัมมัด อาล มักตูม (อาหรับ: الشيخ راشد بن محمد آل مكتوم; อังกฤษ: Sheikh Rashid bin Mohammed Al Maktoum; 12 พฤศจิกายน ค.ศ. 1981 – 18 กันยายน ค.ศ. 2015) เป็นพระโอรสองค์โตของรองประธานาธิบดีสหรัฐอาหรับเอมิเรตส์, นายกรัฐมนตรี และผู้ปกครองดูไบ ชัยค์ มุฮัมมัด บิน รอชิด อัลมักตูม และชัยเคาะฮ์ ฮินด์ บินต์ มักตูม อาล มักตูม เมื่อสิริพระชนมายุ 33 ชันษา ชีค รอชิด ได้สิ้นพระชนม์ด้วยพระอาการพระหทัยวายเมื่อวันที่ 18 กันยายน ค.ศ. 2015
ประวัติ

ชัยค์ รอชิด เป็นหนึ่งในพระโอรสของชีค มุฮัมมัด บิน รอชิด อาล มักตูม ซึ่งชีค รอชิด ประสูติเมื่อวันที่ 12 พฤศจิกายน ค.ศ. 1981 และได้รับการศึกษาในดูไบที่โรงเรียนสำหรับเด็กชายรอชิด จากนั้น ชัยค์ รอชิด เข้าเรียนที่โรงเรียนนายร้อยทหารบกแซนด์เฮิสต์ในสหราชอาณาจักร และสำเร็จการศึกษาในปี ค.ศ. 2002
มุญาฮิด อิบน์ ญับร์

| มุญาฮิด อิบน์ ญับร์ |
| --- | --- |
مجاهد بن جبر

ส่วนบุคคล
เกิด: ค.ศ. 642   ฮ.ศ. 21
ศาสนา: อิสลาม
นิกาย: ซุนนี
ลัทธิ: อะษะรียะฮ์
ผลงานโดดเด่น: ตัฟซีร มุญาฮิด อิบน์ ญับร์
ตำแหน่งชั้นสูง
 ได้รับอิทธิจาก อิบน์ อับบาส 
 มีอิทธิพลต่อ  อัฏเฏาะบะรี  อิบน์ กะษีร  
อะบูลฮัจญาจญ์ มุญาฮิด อิบน์ ญับร์ อัลกอรี (อาหรับ: مُجَاهِدُ بْنُ جَبْرٍ) (ฮ.ศ. 642–722) เป็นตาบิอีน และเป็นหนึ่งใน นักวิชาการอิสลามยุคแรกที่สำคัญ ตัฟซีร อัลกุรอานของท่าน เชื่อกันว่าเป็นแหล่งอรรถกถาแบบเป็นลายลักษณ์อักษรที่เก่าแกุ่สุดที่มีอยู่ แม้ว่าจะมีเพียงเศษเสี้ยวเท่านั้นที่เข้ามาถึงยุคของเรา ตั้งแต่สมัยอุมัยยะฮ์
ชีวประวัติ

นามเต็มๆ ของท่านเรียกว่า "มุญาฮิด อิบน์ ญับร์, เมาลา อัสซาอิบ อิบน์ อะบี อัสซาอิบ อัลมัคซูมี อัลกุร็อยชี" นิสบะฮ์ (การอิงตนเป็น) อัลมัคซูมี เป็นเพราะท่ารเป็นทาสรับใช้ของใครบางคนจากชนเผ่าบะนูมัคซูม
ท่านมูญาฮิดเป็นหนึ่งในนักตัฟซีร อัลกุรอานชั้นนำ และนักอธิบายรุ่นต่อจากนะบีมุฮัมมัด และเศาะฮาบะฮ์ของท่าน ท่านเป็นคนแรกที่รวบรวมคำอธิบายอัลกุรอานเป็นลายลักษณ์อักษร ซึ่งท่านกล่าวว่า "ไม่อนุญาตให้ผู้ที่ศรัทธาต่ออัลลอฮ์และวันพิพากษาพูดอัลกุรอานโดยไม่ต้องเรียนภาษาอาหรับมาตราฐาน"[ต้องการอ้างอิง] กล่าวกันว่าท่านได้ศึกษาภายใต้ท่านอะมีรุลมุอ์มินีน อะลี อิบน์ อะบี ฏอลิบ จนกระทั่งท่านเสียชีวิต เมื่อถึงจุดนั้น ท่านเริ่มศึกษากับอิบน์ อับบาส เศาะฮาบะฮ์ของท่านนะบีซึ่งเป็นที่รู้จักในนาม บิดาแห่งการอธิบายคัมภีร์ มุญาฮิด อิบน์ ญับร์ เป็นที่รู้กันว่าเต็มใจที่จะค้นหาความหมายที่แท้จริงของโองการในอัลกุรอาน และได้รับการพิจารณาให้เป็นชายผู้ชอบเดินทาง อย่างไรก็ตาม ไม่มีหลักฐานว่าท่านเคยเดินทางออกนอกคาบสมุทรอาหรับ
ผลงาน

อิบน์ ซะอ์ด บันทึกในเฏาบะกอต (6:9) และที่อื่นๆ ว่าท่านอ่านคำอธิบายอัลกุรอานร่วมกับอิบน์ อับบาสถึงสามสิบครั้ง
กล่าวกันว่าท่านมุญาฮิด อิบน์ ญับร์ เป็นที่พึ่งในแง่ของ ตัฟซีร ตามคำกล่าวของซุฟยาน อัษเษารี ซึ่งกล่าวว่า: "หากท่านได้รับการตัฟซีรของมุญาฮิด ก็เพียงพอแล้วสำหรับท่าน"
อรรถกถาโดยทั่วไปเป็นไปตามหลักการ 4 ประการ ดังนี้:
อัลกุรอานสามารถอธิบายได้จากส่วนอื่นๆ ของอัลกุรอาน ตัวอย่างเช่น ในการอถรรกถากุรอาน 29:13 ท่านใช้ความหมายจากกุรอาน 16:25
การอธิบายด้วยหะดีษ
เหตุผล
ความคิดเห็นทางภาษา
ญามิอ์ อัลบะยาน โดย อัฏเฏาะบะรี ระบุถึงเนื้อหาเชิงอรรถกถาจำนวนมากว่าเป็นของมุญาฮิด[จำเป็นต้องอ้างอิง]
สิ่งที่ทิ้งไว้ > มุมมองของบรรดานักวิชาการอิสลาม

ท่านถูกจัดอยู่ในประเภทผู้รายงานหะดีษที่ ษิเกาะฮ์ (กล่าวคือน่าเชื่อถือมาก)
อัลอะอ์มัช กล่าวว่า:
หลังจากยกย่องท่านด้วยคำพูดที่คล้ายกัน อัษษะฮะบี ได้กล่าวว่า: “ประชาชาติอุมมะฮ์มีมติเป็นเอกฉันท์ว่ามุญาฮิดเป็นอิหม่ามผู้คู่ควรในอิจญ์ติฮาด”[ จำเป็นต้องอ้างอิง ]
ดูเพิ่ม

กิรออะฮ์
อะห์รูฟ
การอ่านสิบแบบ
นักอ่านทั้งเจ็ด
ลิงค์ภายในอก

Mujaahid ibn Jabr (مُجَاهِدْ بِنْ جَبْر) – Siyar A`laamin Nubalaa of Imaam adh-Dhahabee | Dawud Burbank
Biography of Mujahid
(ในภาษาฝรั่งเศส) Complete biography of Mujahid Ibn Jabr
แม่แบบ:Quranic qira'ates
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  เยอรมนี  อิสราเอล  สหรัฐ 
ประชาชน:  Deutsche Biographie 
อื่น ๆ:  İslâm Ansiklopedisi
ยุซ

ยุซ (อาหรับ: جُزْءْجُزْءْ‎, plural أَجْزَاءْ ajzāʼ, หมายถึง"ตอน") เป็นหนึ่งในสามสิบตอนในการแบ่งอัลกุรอ่าน
ดูเพิ่ม

มันซิล
การแบ่งยุซตามอัลกุรอ่านแบบแท่ง
รออิฟ บะดะวี

นักเขียนและนักเคลื่อนไหวชาวซาอุดีอาระเบีย
| รออิฟ บะดะวี |
| --- | --- |
รออิฟ บะดะวีใน ค.ศ. 2012
เกิด:  (1984-01-13) 13 มกราคม ค.ศ. 1984 (40 ปี) อัลคุบัร, ประเทศซาอุดีอาระเบีย
สัญชาติ: ซาอุดีอาระเบีย
อาชีพ: นักแต่ง, นักเขียน และนักเคลื่อนไหว
มีชื่อเสียงจาก: ผู้ทำบล็อก, ผู้ถูกตั้งข้อหาละทิ้งความเชื่อ
คู่สมรส: อินศอฟ ฮัยดัร (สมรส 2002)
บุตร: 3
ญาติ: ซะมัร บะดะวี (พี่/น้องสาว)
รออิฟ บิน มุฮัมมัด บะดะวี (อาหรับ: رائف بن محمد بدوي; เกิดวันที่ 13 มกราคม ค.ศ. 1984) เป็นนักเขียน ผู้คัดค้าน และนักเคลื่อนไหวชาวซาอุดีอาระเบีย เช่นเดียวกับผู้สร้างเว็บไซต์ ปลดปล่อยเสรีนิยมซาอุดี (Free Saudi Liberals)
บะดะวีถูกจับในข้อหา "ดูหมิ่นอิสลามผ่านช่องอิเล็กทรอนิก" ใน ค.ศ. 2012 และนำตัวไปศาลกับอีกบางข้อหา เช่น ละทิ้งความเชื่อ ใน ค.ศ. 2013 เขาถูกตัดสินว่ามีความผิดหลายคดีและถูกตัดสินให้จำคุกเจ็ดปี ทรมาน และเฆี่ยน 600 ที ใน ค.ศ. 2014 มีการขยายบทลงโทษไปเป็นจำคุก 10 ปี เฆี่ยน 1,000 ที และจ่ายค่าปรับ การเฆี่ยนจะใช้เวลามากกว่า 20 สัปดาห์ โดยเริ่มการเฆี่ยน 50 ครั้งแรกในวันที่ 9 มกราคม ค.ศ. 2015 การเฆี่ยนครั้งที่สองถูกเลื่อนไปมากกว่า 12 ครั้ง ไม่มีใครทราบเหตุผลในการเลื่อนในช่วงปัจจุบัน แต่การเฆี่ยนครั้งที่แล้วถูกเลื่อนเนื่องจากสุขภาพที่ย่ำแย่ของบะดะวี บะดะวีมีโรคความดันโลหิตสูง และสุขภาพของเขาแย่ลงนับตั้งแต่วันเริ่มเฆี่ยน
อินศอฟ ฮัยดัร ภรรยาของเขาที่ลี้ภัยไปแคนาดาหลังชีวิตเธอถูกคุกคามในซาอุดีอาระเบีย กล่าวว่าบะวะดีอาจไม่รอดจากการเฆี่ยนได้มากกว่านี้ อินศอฟ ฮัยดัรยังให้รายงานเกี่ยวกับชะตาของบะดะวีในรายการโทรทัศน์หลายแห่ง ซึ่งรวมไปถึงการประชุมสุดยอดเจนีวาเพื่อสิทธิมนุษยชนและประชาธิปไตยประจำปี 2016 Raoul Wallenberg Centre for Human Rights ทำหน้าที่เป็นที่ปรึกษากฎหมายระหว่างประเทศของบะดะวี โดยองค์กรได้ทำทั้งแคมเปญรณรงค์ในที่สาธารณะและความพยายามทางการฑูตส่วนตัวเพื่อช่วยให้บะดะวีได้รับการปล่อยตัวจากเรือนจำ
แม้ว่าไม่มีใครทราบตำแหน่งที่แน่ชัด แต่มีรายงานว่าบะดะวียังคงถูกคุมขังในเรือนจำกลางษะฮ์บาน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Raif Badawi
เว็บไซต์ทางการ
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  นอร์เวย์  ฝรั่งเศส  BnF data  เยอรมนี  สหรัฐ  เนเธอร์แลนด์  โปแลนด์ 
อื่น ๆ:  IdRef
มุซัยลิมะฮ์

| มุซัยลิมะฮ์ |
| --- | --- |
مُسَيْلِمَةُ
ฉากการสังหารมุซัยลิมะฮ์โดยวะฮ์ชี อิบน์ ฮัรบ์ใน ทอรีฆนอเม
เกิด: อัลยะมามะฮ์
เสียชีวิต: ค.ศ. 632 อัลยะมามะฮ์
สุสาน: ไม่ทราบ
ชื่ออื่น: มัสละมะฮ์ อิบน์ ฮะบีบ มุซัยลิมะฮ์ อัลกัษษาบ
คู่สมรส: ซะญาห์ บินต์ อัลฮาริษ
บุตร: ไม่มี
บิดามารดา: ฮะบีบ (บิดา) ไม่ทราบ (มารดา)
มุซัยลิมะฮ์ (อาหรับ: مُسَيْلِمَةُ) หรือ มัสละมะฮ์ อิบน์ ฮะบีบ (อาหรับ: مَسْلَمَةُ بْنُ حَبِيبٍ; เสียชีวิต ค.ศ. 632) เป็นนักเทศน์ในด้านเอกเทวนิยมจากเผ่าบะนูฮะนีฟะฮ์ เขาอ้างตนเองเป็นศาสดาในอาระเบียเมื่อคริสต์ศตวรรษที่ 7 โดยเป็นหัวหน้าในช่วงสงครามริดดะฮ์ มุสลิมถือว่าเขาเป็นศาสดาจอมปลอม หรือ "จอมโกหก" (อาหรับ: اَلْكَذَّابُ)
ศัพทมูลวิทยา

ชื่อจริงของมุซัยลิมะฮ์คือ มัสลามาฮ์ บิน ฮาบีบ แต่มุสลิมเรียกเขาเป็นมุซัยลิมะฮ์ ซึ่งเป็นชื่อเล่นของมัสละมะฮ์
ชีวิตช่วงต้น

มุซัยลิมะฮ์เป็นบุตรของฮะบีบ จากเผ่าบะนูฮะนีฟะฮ์ หนึ่งในเผ่าที่ใหญ่ที่สุดในอาระเบีย ซึ่งอาศัยอยู่ในแคว้นนัจญด์ บะนูฮะนีฟะฮ์เป็นตระกูลที่นับถือศาสนาคริสต์ของบะนูบักร์ และดำรงอยู่อย่างอิสระก่อนการปรากฏตัวของอิสลาม
ในบันทึกแรกที่มุซัยลิมะฮ์มีส่วนเกี่ยวข้องคือการป้กป้องเผ่าของตนเองโดยให้พวกเขานับถือศาสนาอิสลามในช่วงปลายฮิจเราะฮ์ศักราชที่ 9